

VLADA REPUBLIKE HRVATSKE

Zagreb, 23. veljače 2023.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo kulture i medija i Ministarstvo hrvatskih branitelja |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog za prihvaćanje pokroviteljstva Vlade Republike Hrvatske nad obilježavanjem 50. kolonije kipara naivaca Ernestinovo(od 29. srpnja do 6. kolovoza 2023. u Ernestinovu) |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

P R I J E D L O G

Na temelju članka 31. stavka 3. Zakona o Vladi Republike Hrvatske („Narodne novine“, br. 150/11., 119/14., 93/16., 116/18. i 80/22.) i točaka II. i III. Odluke o kriterijima i postupku za prihvaćanje pokroviteljstva Vlade Republike Hrvatske („Narodne novine“, broj 44/16.), Vlada Republike Hrvatske je na sjednici održanoj \_\_\_\_\_\_\_\_\_ 2023. donijela

**Z A K L J U Č A K**

Vlada Republike Hrvatske prihvaća pokroviteljstvo nad obilježavanjem 50. kolonije kipara naivaca Ernestinovo, sukladno zamolbi općinske načelnice Općine Ernestinovo.

KLASA:

URBROJ:

Zagreb,

 PREDSJEDNIK

 mr. sc. Andrej Plenković

**OBRAZLOŽENJE**

Općinska načelnica Općine Ernestinovo podnijela je zamolbu za pokroviteljstvo Vlade Republike Hrvatske nad obilježavanjem 50. kolonije kipara naivaca Ernestinovo (od 29. srpnja do 6. kolovoza 2023. u Ernestinovu) u kojoj se navodi:

Koloniju kipara Ernestinovo organizira Općina Ernestinovo i Likovna udruga Petar Smajić, najstarija je kolonija naivnog kiparstva u Europi te svojim izvornim umjetničkim izričajem promiče identitet zajednice kroz očuvanje tradicionalnih kulturnih vrijednosti.

Prepoznatljiv je simbol mjesta kao i cijele regije a djeluje od 1973. Izrada skulptura u slavonskom hrastu u stilu ernestinovačke kolonije brzo je postala prepoznatljiva u naivnom kiparstvu Hrvatske i šire regije.

U Domovinskom ratu Ernestinovo je teško stradalo, a u tom razdoblju otuđen je veliki broj umjetnina koje do danas nisu vraćene. Unatoč tome, Park skulptura se obnovio i iznova popunio skulpturama, a kiparska kolonija uspješno je nastavila svoje djelovanje.

S obzirom da se radi o jednoj od značajnijih kulturno-umjetničkih manifestacija na području Slavonije i Baranje predlaže se da Vlada Republike Hrvatske preuzme pokroviteljstvo.